El+peu+de+rei

Orientacions pel professorat Aquesta experiència serveix com a model per treballar més a fons el Sistema Mètric Decimal (1r d'ESO) i aprofundir en els errors absoluts i relatius (3r d'ESO).

=**Guió per l'alumnat**=

**1. Introducció**
El peu de rei és una eina que serveix per mesurar longituds lineals amb una precisió de dècimes de mil·límetre, ideal per treballar amb objectes de petites dimensions. D’altra banda, amb les tres parts de que disposa ens permet calcular les dimensions, tant externes com internes d’una peça o la fondària d’un orifici. Molt útil per mesurar objectes de formes irregulars

**2. Objectius**

 * Saber mesurar distàncies inferiors a 15 cm (es podrien anomenar “distàncies curtes”), regulars o irregulars de manera directa i amb una precisió de dècimes de mil·límetre.

3. **Coneixements previs** Aparell format per dues regles graduades, una fixa graduada en centímetres (4) i polsades (5), acabada en escaire, anomenada boca fixa, i un altra mòbil (7) amb la seva boca mòbil, preparada amb un nònius (6) i un polsador (8) per ajustar-la al objecte o peça, que quan es fa lliscar la sobre la primera permet fer una mesura en dècimes de mil·límetre. Cal diferenciar tres zones: La boca **1**, s’utilitza per mesurar gruixos o diàmetres exteriors, la boca **2 (orelletes)**, per diàmetres interiors i la boca **3 (vareta mòbil o sonda)** per fondàries. La mesura es calcula segons es veu a la imatge que hi ha a continuació: **4. Material** Un peu de rei i diferents objectes de certa dificultat de mesura (veure activitats del final).

**5. Procediment** En aquest cas s'ha preferit fer un collage amb fotografies personals per il·lustrar les tres formes possibles de col·locar el peu de rei i obtenir els valors necessaris, millor que una explicació escrita.



**6. Activitats** Encara que sigui una eina molt lligada a l’entorn de la Tecnologia, també té aplicacions a l’àrea de Ciències Naturals i, fins i tot, a Matemàtiques. Veiem dues activitats d’exemple: __Experiència 1:__ a) Mesura el diàmetre d’unes 30 llenties amb el peu de rei i construeix una taula per poder calcular els errors. Aquí sota teniu una pista per poder construir la taula:


 * || DIÀMETRE || DIÀMETRE REAL || ERROR COMÉS || ERROR MITJÀ ||
 * MESURA 1 ||  ||   ||   ||   ||
 * MESURA 30 ||  ||   ||   ||   ||
 * MESURA 30 ||  ||   ||   ||   ||

b) Quina és la sensibilitat del peu de rei? c) Quin és el diàmetre mitjà d’una llentia tipus?

__Experiència 2:__ A Matemàtiques, per introduir unitats de longitud a partir d’un exercici pràctic. Es trien objectes propers a l’alumnat i que vagin mesurant les seves dimensions amb un peu de rei. Aquest exercici es pot fer en parelles o de tres en tres. Els objectes poden ser: una moneda, un clau, una goma, potser el gruix de la portada d’un llibre de classe... Aquí també es pot aprofitar el treball amb decimals, en el cas de que parlem de 1r d’ESO.

Referències

= =